I januar 2019 ble San Marino trukket til å delta i semifinale 1 av Eurovision Song Contest. Semifinalen ble arrangert i Expo Tel Aviv i Israel tirsdag 14. mai, og San Marino hadde startnummer 17 – sist ut på scenen. «Say Na Na Na» ble blant de ti beste i semifinalen og kvalifiserte seg dermed til finalen lørdag 18. mai. Dette var andre gang San Marino nådde finalen siden debuten i 2008. I finalen ble sangen nummer 19 av 26 deltakere, landets beste plassering i konkurransen til da.